Public procurement notice: Contract Notice
Published: 2021-12-03
Buyer: UCL Erhvervsakademi & Professionshøjskole
Country: DK
Contract type: Services
Procedure: Open procedure
CPV classification: 71000000 | 71200000 | 71210000 | 71240000 | 71241000
Estimated value: 2850000 DKK
Submission deadline: 2022-01-05
Award criteria: The most economic tender

Technical requirements: UCL Erhvervsakademi og Professionshøjskole (herefter "UCL") udbyder hermed en rammeaftale vedrørende bygherrerådgivning som led i UCL's nystartede projekt omkring etableringen af et nyt campusbyggeri i Svendborg. Den kommende bygherrerådgiver får en nøglerolle i projektet, herunder med ansvaret for både traditionelle bygherrerådgiverydelser knyttet til tidsplaner, økonomi- og kontraktstyring samt udbud, men også i forhold til at sikre et bæredygtigt, fleksibelt og innovativt projektresultat for UCL.
Udbuddet gennemføres som et offentligt udbud i henhold til Udbudsloven, der implementerer Europa-Parlamentets og Rådets direktiv nr. 2014/24/EU, hvilket betyder, at enhver, der ikke er omfattet af udelukkelsesgrundene, og som opfylder det fastsatte mindstekrav, kan afgive tilbud.
Tildelingskriteriet er det økonomisk mest fordelagtige tilbud baseret på det bedste forhold mellem pris og kvalitet med underkriterierne "Nøglepersoner og organisation", "Pris" og "Løsningsforslag".
UCL er i den helt initiale fase omkring et projekt med en ambitiøs målsætning om at få opført et nyt, innovativt, fleksibelt og bæredygtigt campus i Svendborg.
På nuværende tidspunkt har UCL derfor ikke et præcist billede af projektet - og slet ikke det nye byggeri. Den kommende bygherrerådgiver får derfor en nøglerolle i forholdt til udviklingen, programmeringen og gennemførelsen af projektet.
Målsætningen er, at det ny campus i høj grad skal understøtte UCL's uddannelsesaktiviteter indenfor læreruddannelsen, men samtidigt skal det være et campus, som opfattes som anderledes og nytænkende, og som skaber liv 24/7/365. Det skal danne rammen om fremtidens studiemiljø, placeret i et levende område i Svendborg, og som derfor skaber nytænkende læringsmiljøer, der også om mange år fremstår fremsynet og moderne. Det nye campus skal være åbent og imødekommende; et fyrtårn der tiltrækker både studerende, undervisere og samarbejdspartnere.
De overordnede rammer forventer UCL udgøres af et uddannelsesbyggeri på 6.000 m2. Arealerne er pt. skønnede. Hertil kommer muligvis en idrætshal på 1.500 m2. Med det som afsæt forventer UCL et samlet projekt på DKK 130-190 mio. ekskl. moms (inkl. køb af grundareal), og med en projekttidsplan, der har opstart med dette udbud og undervisning i det ny campus efter sommerferien 2025.
Bygherrerådgiver vil derfor få en betydelig indflydelse på både tidsplanen, økonomifordelingen og projektets udvikling og gennemførelse.
Projektets forankring hos UCL er nærmere beskrevet i udbudsbetingelsernes afsnit 2.2, hvortil der henvises for en beskrivelse af dette. Det kan dog her oplyses, at erfaringsgrundlaget for den praktiske gennemførelse af et nybyggeri er begrænset.
For en ordens skyld gør UCL opmærksom på, at med projektets meget tidlige stadie følger også en vis usikkerhed. F.eks. har UCL endnu ikke erhvervet en grund og heller ikke gennemført en brugerproces eller en detaljeret behovsafdækning.
Med igangsætningen af det første udbud - udbuddet af bygherrerådgivning - opstarter UCL dermed også den eksterne organiseringen af projektet, som overordnet set forventes at komme til at bestå af den vindende bygherrerådgiver, en totalentreprenør (eller en totalrådgiver og en række entreprenører), visse specialrådgivere, en juridisk rådgiver og en række eksterne leverandører.
Udbuddets genstand udspringer af UCL's behov for både en traditionel bygherrerådgivning, som ønskes ombord til at bistå med retningsgivende og styrende rådgivning tidligt, men også for en bygherrerådgivning, der kan bistå med at sikre et innovativt, fleksibelt, nytænkende og bæredygtigt projekt. Det er UCL's forventning, at den vindende bygherrerådgiver derfor skal kunne levere rådgivning, der ligger udover de traditionelle bygherrerådgivningsdiscipliner.
Som bilag til udbudsbetingelserne har UCL udarbejdet en bred og motiverende ydelsesbeskrivelse, der ligger på toppen af de tre standardydelsesbeskrivelser om Bygherrerådgivning (YBB2019), Byggeri og Landskab (YBL2018) og Som Udført (YSU2020). Heri har UCL forsøgt at konkretisere sit forventede behov. Men med udbuddet af en rammeaftale og med projektets nuværende udviklingsniveau, er det også oplagt, at UCL's konkrete behov løbende skal afdækkes og aftales i en sædvanlig ATR-model mellem UCL og den vindende bygherrerådgiver.
Rammeaftalen er ikke opdelt i delrammeaftaler af hensyn til at sikre kontinuitet i rådgivning ydet til UCL igennem hele projektet.
Ved tekniske spørgsmål til brugen af EU-Supply, kan EU-Supply's support kontaktes på telefon (+45) 70 20 80 14 eller på følgende side: https://mercell.atlassian.net/servicedesk/customer/portal/11


Award value: 2850000